Καντούνα

Η Καντούνα (Αγγλικά: Kaduna) είναι η πρωτεύουσα της πολιτείας Καντούνα και η πρώην πολιτική πρωτεύουσα της Βόρειας Νιγηρίας. Η πόλη βρίσκεται στη βορειοδυτική Νιγηρία, στον ποταμό Καντούνα. Πρόκειται για εμπορικό κέντρο και σημαντικό συγκοινωνιακό κόμβο, που λειτουργεί ως πύλη προς τις βόρειες πολιτείες της χώρας, με σημαντικό σιδηροδρομικό και οδικό δίκτυο.  

Ο πληθυσμός της Καντούνα υπολογίστηκε σε 760.084 άτομα σύμφωνα με την απογραφή που έλαβε χώρα στη Νιγηρία το 2006.  Η ταχεία αστικοποίηση από το 2005 έχει δημιουργήσει έναν ολοένα και αυξανόμενο πληθυσμό. Ως αποτέλεσμα, το 2024, ο εκτιμώμενος πληθυσμός της πόλης ήταν 1,2 εκατομμύρια κάτοικοι. 

 Ετυμολογία 
Η λέξη Καντούνα λέγεται ότι είναι παραφθορά της λέξης Kaddanni η οποία θα πει "κροκόδειλος" στη γλώσσα Χάουσα (το kaduna είναι ο πληθυντικός αριθμός, δηλαδή "κροκόδειλοι").  Μια άλλη εκδοχή της ετυμολογίας του ονόματος της πόλης θεωρεί ότι υπάρχει μια σύνδεση με τη λέξη / το όνομα Odna, που σημαίνει «ποτάμι» στη γλώσσα Γκμπαγούι. 

 Ιστορία 
μικρογραφία| Δρόμος στην πολιτεία Καντούνα
Η πόλη της Καντούνα ιδρύθηκε από Βρετανούς αποίκους το 1900. Toyin Falola, Ann Genova, Matthew M. Heaton, Historical Dictionary of Nigeria, Rowman & Littlefield, USA, 2018, p. 217 Ο πρώτος Βρετανός κυβερνήτης της Βόρειας Νιγηρίας, ο σερ Φρέντερικ Λάγκαρντ, επέλεξε να αναπτύξει τη συγκεκριμένη τοποθεσία λόγω της γειτνίασής της με τη σιδηροδρομική γραμμή που ενώνει τις πόλεις Λάγος και Κάνο.  Η Καντούνα έγινε η πρωτεύουσα της πρώην Βόρειας Περιφέρειας της Νιγηρίας το 1917  και διατήρησε αυτό το καθεστώς μέχρι το έτος 1967. Η Καντούνα εξακολουθεί να έχει επιρροή ως έδρα διαφόρων πολιτικών, στρατιωτικών και πολιτιστικών φορέων, ειδικά στην περιοχή της Βόρειας Νιγηρίας. 

Το 1976, όταν η διοίκηση του στρατηγού Μουρτάλα Μοχάμεντ δημιούργησε επτά νέες πολιτείες στη Νιγηρία, η Βορειοκεντρική Πολιτεία, η οποία είχε ως πρωτεύουσα την Καντούνα, μετονομάστηκε σε Πολιτεία της Καντούνα. Η πολιτεία αποτελούνταν από τις δύο επαρχίες της αποικιακής περιόδου, τη Ζάρια και την Κατσίνα. Όταν το 1991, ο αριθμός των πολιτειών της χώρας αυξήθηκε από είκοσι μία σε τριάντα, η επαρχία της Κατσίνα έγινε Πολιτεία της Κατσίνα, ενώ η παλιά επαρχία Ζάρια έγινε η νέα Πολιτεία της Καντούνα. Υπάρχουν είκοσι τρεις τομείς τοπικής αυτοδιοίκησης (LGAs) στην πολιτεία της Καντούνα, αν και ο αριθμός των εθνοτικών ομάδων είναι πολύ μεγαλύτερος. 

 Οικονομία 
αριστερά|μικρογραφία|156x156εσ| Ο ποταμός Καντούνα και η παλιά γέφυρα του σιδηροδρόμου

 Βιομηχανίες 
Η Καντούνα είναι ένα σημαντικό βιομηχανικό κέντρο στη Βόρεια Νιγηρία, το οποίο παράγει προϊόντα όπως υφάσματα, μηχανήματα, χάλυβας, αλουμίνιο, προϊόντα πετρελαίου και ρουλεμάν.  Ωστόσο, ο τομέας της κλωστοϋφαντουργίας έχει υποχωρήσει λόγω των πρόσφατων εισαγωγών από την Κίνα και του κλεισίματος εργοστασίων ως αποτέλεσμα της χρόνιας παραμέλησής τους από πολλές διοικήσεις. Άλλες ελαφριές κατασκευές περιλαμβάνουν: πλαστικά, φαρμακευτικά προϊόντα, δερμάτινα είδη, έπιπλα και τηλεοράσεις.  Η γεωργία είναι επίσης μια σημαντική βιομηχανία στην Καντούνα, και ως εκ τούτου, η Γεωργική Τράπεζα έχει την έδρα της στην πόλη.  Ορισμένες κύριες γεωργικές εξαγωγές περιλαμβάνουν: βαμβάκι, φιστίκια, σόργο και τζίντζερ.  Στην Καντούνα λειτουργεί επίσης ένα υποκατάστημα του Χρηματιστηρίου της Νιγηρίας.  Η αυτοκινητοβιομηχανία παραμένει επίσης σημαντικό μέρος της οικονομίας της Καντούνα.  Η Peugeot Automobiles Nigeria έχει ένα εργοστάσιο συναρμολόγησης στην Καντούνα.  Η Kaduna Refining and Petrochemical Company (KRPC), ένα από τα τέσσερα κύρια διυλιστήρια πετρελαίου της Νιγηρίας βρίσκεται επίσης στην Καντούνα και τροφοδοτείται μέσω αγωγού με τα κοιτάσματα πετρελαίου από το Δέλτα του Νίγηρα.  

Μια έρευνα της Παγκόσμιας Τράπεζας η οποία διεξήχθη το 2009 αναφέρει ότι η Καντούνα είναι μία από τις έξι πόλεις οι οποίες έχουν την υψηλότερη ανεργία. Για την ακρίβεια, εκτιμήθηκε ότι το 20% του πληθυσμού ήταν άνεργοι. 

 Αθλητισμός και τουρισμός 
Στην Καντούνα υπάρχει ένας μεγάλος ιππόδρομος με το όνομα Murtala Mohammed Square, με περίμετρο περίπου ένα μίλι (το οποίο ισοδυναμεί με 1,6 χλμ), μέσα στο οποίο βρίσκεται ο σύλλογος πόλο Kaduna Polo Club. Γραφεία του Kaduna Golf Club υπάρχουν επίσης και στο κέντρο της πόλης της Καντούνα. Άλλες αθλητικές εγκαταστάσεις είναι το στάδιο Αχμάντου Μπέλο καθώς και το γήπεδο των Ranchers Bees.  Η πόλη μπορεί να υπερηφανεύεται για πολλά τουριστικά αξιοθέατα μερικά από τα οποία είναι:

 Το Εθνικό Μουσείο της Καντούνα
 Το Στρατόπεδο Τζάτζι
 Το Κάστρο Κατζούρ 

 Υποδομές 
Το δίκτυο υποδομών στην πόλη της Καντούνα αναβαθμίστηκε κατά τη διάρκεια της θητείας του Κυβερνήτη Νασίρ ελ Ρουφάι. Έτσι, διαθέτει μία υπόγεια διάβαση, δομές αερογέφυρας και εγκαταστάσεις οδικού φωτισμού. Η Καντούνα έχει έναν τερματικό σταθμό στην ενδοχώρα ο οποίος συνδέεται άμεσα με λιμάνι.  Ο νιγηριανός στρατός έχει πολλές εγκατααστάσεις και κτήρια μέσα στην πόλη, ανάμεσα στα οποία είναι η Νιγηριανή Ακαδημία Άμυνας  και το Ινστιτούτο Τεχνολογίας της Πολεμικής Αεροπορίας της Νιγηρίας.

 Αεροδρόμιο 
Η πόλη της Καντούνα εξυπηρετείται από το Διεθνές Αεροδρόμιο της Καντούνα. Το αεροδρόμιο άρχισε να λειτουργεί το έτος 1982.  Η Πολεμική Αεροπορία της Νιγηρίας διατηρεί επίσης της παρουσία της στην πόλη.  

 Σιδηρόδρομοι 
Η Καντούνα βρίσκεται επίσης στη διαδρομή της προγραμματισμένης νέας γραμμής του σιδηροδρόμου που ενώνει τις πόλεις Λάγος και Κάνο. Η γραμμή αυτή έχει ολοκληρωθεί εν μέρει, στην περιοχή ανάμεσα στη διοικητική πρωτεύουσα της χώρας, την Αμπούτζα και την Καντούνα. Τα τρένα με προορισμό την Αμπούτζα αναχωρούν από τον σιδηροδρομικό σταθμό Ριγκάζα στην Καντούνα.  Η Καντούνα είναι ένας σημαντικός κόμβος για το σιδηροδρομικό δίκτυο του Cape Gauge της Νιγηρίας. Στην Καντούνα, μια γραμμή διακλάδωσης συνδέει τη γραμμή Λάγος - Νγκούρου με τη γραμμή Πορτ Χάρκορτ - Μαϊντούγκουρι. 

 Εκπαίδευση 
Η Καντούνα είναι ευρέως γνωστή ως το εκπαιδευτικό κέντρο της χώρας, όπως φαίνεται από τον μεγάλο αριθμό εκπαιδευτικών ιδρυμάτων τα οποία βρίσκονται και λειτουργούν στην Πολιτεία της Καντούνα. Τα τριτοβάθμια ιδρύματα στην πόλη της Καντούνα είναι τα εξής:

 Κρατικό Πανεπιστήμιο της Καντούνα 
 Ακαδημία Άμυνας της Νιγηρίας (NDA), Καντούνα 
 Πανεπιστήμιο Γκρίνφιλντ Καντούνα 
 Εθνικό Ανοικτό Πανεπιστήμιο της Νιγηρίας, Κέντρο Σπουδών της Καντούνα
 Ινστιτούτο Τεχνολογίας της Πολεμικής Αεροπορίας, Καντούνα 
 Εθνικό Ινστιτούτο Εκπαιδευτικών (NTI), Καντούνα 
 Σχολή Μαιευτικής της Καντούνα 
 Πολυτεχνείο της Καντούνα (1968), Καντούνα  
 Εθνικό συμβούλιο Ισλαμικών και Αραβικών Σπουδών 
 Σχολή Επιχειρήσεων της Καντούνα  
 Ινστιτούτο Διαλόγου της Καντούνα 
 Ινστιτούτο Οφθαλμολογίας, Εθνικό Οφθαλμικό Κέντρο της Καντούνα 

 Διοικητικές περιοχές 
Η διακυβέρνηση της Πολιτείας της Καντούνα ξεκίνησε με την έννοια της Επαρχιακής Διοίκησης και των συστημάτων τοπικής αυτοδιοίκησης. Ωστόσο, το 1976 η κυβέρνηση του Μουρτάλα Μοχάμεντ εισήγε το σύστημα της Περιφερειακής Τοπικής Αυτοδιοίκησης (LGA), το οποίο μετέφερε ορισμένες αρμοδιότητες στους εκλεγμένους ή διορισμένους συμβούλους. Με κάθε διαδοχική Ομοσπονδιακή Στρατιωτική Διοίκηση, ο αριθμός των LGA στην Πολιτεία της Καντούνα είχε αυξηθεί από δεκατέσσερις στις αρχές της δεκαετίας του 1980 σε είκοσι τρεις το 1998. Σε κάθε LGA, αναγνωρίζονται και μικρότερες μονάδες, όπως είναι οι περιφέρειες και οι πτέρυγες. 

 Χώροι λατρείας 
Ανάμεσα στους χώρους λατρείας της Καντούνα, υπάρχουν εκκλησίες και τζαμιά. J. Gordon Melton, Martin Baumann, ‘‘Religions of the World: A Comprehensive Encyclopedia of Beliefs and Practices’’, ABC-CLIO, USA, 2010, p. 2107 Το Τζαμί Σουλτάν Μπέλο είναι το μεγαλύτερο και κεντρικότερο τζαμί στην Καντούνα. Υπάρχουν επίσης αρκετές εκκλησίες: Εκκλησία της Νιγηρίας (Αγγλικανική Κοινωνία), Πρεσβυτεριανή Εκκλησία της Νιγηρίας (Παγκόσμια Κοινωνία Αναμορφωμένων Εκκλησιών), Σύναξη Βαπτιστών Νιγηρίας (Παγκόσμια Συμμαχία Βαπτιστών), Παγκόσμια Εκκλησία Ζωντανής Πίστεως, Λυτρωμένη Χριστιανική Εκκλησία του Θεού, Συνάξεις του Θεού, Ρωμαιοκαθολική Εκκλησία της Αρχιδιακονίας της Καντούνα (Ρωμαιοκαθολική Εκκλησία) και άλλες. 

 Εγκληματικότητα 
Τα τελευταία χρόνια, έχει σημειωθεί έντονη δράση συμμοριών στην ευρύτερη περιοχή της Καντούνα με στόχο χωρικούς, εποχούμενους, μαθητές και φοιτητές, οι οποίοι απαγάγονται για λύτρα, ενώ επίσης σημειώνονται συχνά λεηλασίες και ανθρωποκτονίες.  

 Κλίμα 
μικρογραφία|Διάβρωση στη Ριγκάσα της Καντούνα
Σε σχέση με το κλίμα, η πολιτεία της Καντούνα έχει ένα χαρακτηρισιτκό τροπικό ηπειρωτικό κλίμα με διακριτές μεταβολές ανά εποχή, που κυμαίνονται μεταξύ ψυχρού έχως ζεστού ξηρού και υγρού έως πολύ υγρού. Αυτές οι δύο εποχές αντικατοπτρίζουν τις επιρροές των τροπικών ηπειρωτικών και ισημερινών θαλάσσιων αέριων μαζών οι οποίες σαρώνουν ολόκληρη τη χώρα. Ωστόσο, στην πολιτεία της Καντούνα, η εποχικότητα είναι έντονη με τη δροσερή έως ζεστή ξηρή περίοδο να είναι μεγαλύτερη από την περίοδο των βροχών. Παρ' όλα αυτά, η χωρική και χρονική κατανομή της βροχής ποικίλλει, αφού μειώνεται από έναν μέσο όρο περίπου 1,530 mm στις περιοχές Καφαντσάν και Καγκόρο στα νοτιοανατολικά σε περίπου 1.015 mm στις περιοχές Ικάρα και Μακαρφία στα βορειοανατολικά. Οι υψηλής έντασης καταιγίδες (που κυμαίνονται από 60 mm την ώρα έως 99 mm την ώρα) καθώς και η φύση της επιφανειακής απορροής δημιουργούν ένα καλό δίκτυο ποτάμιων συστημάτων μεσαίου μεγέθους. Ωστόσο, ο υψηλός βαθμός εξάτμισης κατά τη διάρκεια της ξηρής περιόδου δημιουργεί προβλήματα λειψυδρίας ιδιαίτερα στις περιοχές Ιγκάμπι, Γκίουα, Σόμπα, Μακαρφία και Ικάρα. 
μικρογραφία|Καντούνα, Ιγκάμπι

Η περιφέρεια της Καντούνα έχει τροπικό κλίμα. Τα καλοκαίρια έχουν πολύ περισσότερες βροχές από τους χειμώνες. Το κυρίαρχο κλίμα σε αυτή την περιοχή κατηγοριοποιείται ως Aw σύμφωνα με την κλίμακα Köppen-Geiger. Η μέση ετήσια θερμοκρασία της Καντούνα είναι 25,2° C ή 77,4° F. Συνολικά 39,3 ίντσες ή 998 mm βροχοπτώσεων πέφτουν ετησίως.

Λόγω της εγγύτητας της περιοχής με τον ισημερινό, είναι δύσκολο να χαρακτηριστούν τα καλοκαίρια στην Καντούνα. Ο Ιανουάριος, ο Φεβρουάριος, ο Μάρτιος, ο Μάιος, ο Ιούνιος, ο Ιούλιος, ο Αύγουστος, ο Σεπτέμβριος, ο Οκτώβριος, ο Νοέμβριος και ο Δεκέμβριος είναι οι καλύτεροι μήνες για ταξίδια και μετακινήσεις. 

 Αξιοσημείωτοι κάτοικοι 


 Ουμάρ Φαρούκ Αμπτντουλμουταλάμπ, ο "υποβρύχιος βομβιστής", ύποπτος για την απόπειρα τρομοκρατικού εμπρησμού στην πτήση 253 της αεροπορικής εταιρείας Northwest τον Δεκέμβριο του 2009   
 Ναμπίλ Αμντουλρασίντ, Βρετανονιγηριανός κωμικός
 Έφε Άμπροζ, διεθνής ποδοσφαιριστής της Εθνικής Ομάδας Ποδοσφαίρου της Νιγηρίας  
 Τιχάνι Μπαμπανγκίντα, ποδοσφαιριστής  
 Σελεστίν Μπαμπαγιάρο, ποδοσφαιριστής 
 Μαμάν Ντάουρα, πολιτικός
 Ντέιβιντ Έκγμπ, ποδοσφαιριστής 
 Μάικλ Ενεράμο, ποδοσφαιριστής 
 Φιόνα Φούλερτον, Βρετανίδα ηθοποιός και "κορίτσι του Τζέιμς Μποντ"
 Λέικ Τζέιμς, ποδοσφαιριστής  
 Χασάν Κστσίνα, elder statesman.
 Ζαμάνι Λέκγουοτ, πολιτικός  
 Άχμεντ Μακάρφι, πολιτικός 
 Μαγκάχι Μοχάμεντ, πολιτικός 
 Ουμάρου Μουτάλαμπ, επιχειρηματίας
 Σαμ Όγιε, πάστορας
 Νταχίρου Σάντι, footballer
 Ναμάντι Σάμπο, ποδοσφαιριστής 
 Σέχου Σάνι, πολιτικός  
 Ούμπα Σάνι, πολιτικός 
 Σέχου Μούζα Γιαραντούα, πολιτικός
 Ιμπραήμ Ζακζάκι, ισλαμιστής κήρυκας
 Άνταμ Α. Ζάνγκο, ηθοποιός, μουσικός, τραγουδιστής και ηθοποιός 
 Ταλίμπ Ζάνα, καλαθοσφαιριστής

 Παραπομπές 

 Εξωτερικοί σύνδεσμοι 

Κατηγορία:Πόλεις της Νιγηρίας